Andong (provins)

Āndōng (安東省, Āndōng shěng), også kjent som Antung, var en provins i det nordøstre Kina. Provinshovedstad var Tonghua og senere Andong. 

Grensene varierte noe. Arealet var i periodene 1934-1939 og 1945-1954 på 62.160 km².

Historie
Antung oppstod som egen enhet i 1934 som en administrativ underinndeling av det japanskkontrollerte keiserdømmet Manchukuo, da den tidligere provinsen Fengtian ble tredelt: I provinsene Antung, Fengtian og Jinzhou. 

Antung ble senere oppdelt i 1939 i provinsene Antung og Tonghua.

Etter at Manchukuo ble gjeninnlemmet i Republikken Kina etter annen verdenskrigs avslutning i 1945, sammenslo Kuomintang Antung og Tonghua, og fortsatte å kalle provinsen for Antung. 

I 1954 avskaffet Folkerepublikken Kina provinsen, og inkorporerte den dels i provinsen Liaoning og dels i provinsen Jilin.

Kategori:Tidligere provinser i Kina
Kategori:Mandsjuria
Kategori:Stater og territorier etablert i 1934
Kategori:1930-årene i Kina